Նիկոլ Փաշինյանը թավշյա հեղափոխություն է իրականացրել սիրո ու հանդուրժողականության կարգախոսով։ Սերը հասկանալի է, բայց հանդուրժողականությունը մեկնաբանության ու պարզաբանման կարիք ունի։ Որովհետև այսօր արդեն տեսանելի են հանդուրժողականության այնպիսի ազդակներ, որպիսիք բնորոշ են եղել նախկին հակապետական ռեժիմներին։ Ընդամենը երկու ամսում հանդուրժվում է այլակարծությունը լռեցնելու ստվերային մղումը, հանդուրժվում են անձի պաշտամունքին բնորոշ երևույթները, հանդուրժվում է առանձինների ու բոլորի՝ անսխալականության ցուցքը։